
 3.10.2012
 BG
 Официален вестник на Европейския съюз
 L 268/3
 РЕГЛАМЕНТ ЗА ИЗПЪЛНЕНИЕ (ЕС) No 901/2012 НА КОМИСИЯТА
 от 2 октомври 2012 година
 за вписване на название в регистъра на защитените наименования за произход и защитените географски указания [Štajersko prekmursko bučno olje (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5, трета алинея от него,
 като има предвид, че:
 (1)
 В съответствие с член 6, параграф 2 от Регламент (ЕО) No 510/2006 заявката за регистрация на названието „Štajersko prekmursko bučno olje“ като защитено географско указание (ЗГУ), подадена от Словения на 29 октомври 2004 г., бе публикувана в Официален вестник на Европейския съюз
 (2).
 (2)
 Няколко физически и юридически лица в Австрия възразиха срещу предложената регистрация, като изпратиха мотивирани възражения по член 7, параграф 2 от Регламент (ЕО) No 510/2006 до австрийските компетентни органи.
 (3)
 След това Австрия подаде възражение по член 7, параграф 1 от Регламент (ЕО) No 510/2006 срещу тази регистрация. Възражението беше счетено за допустимо въз основа на член 7, параграф 3, първа алинея, букви а), б) и в) от същия регламент.
 (4)
 С писмо от 8 октомври 2009 г. Комисията прикани заинтересованите държави членки да постигнат взаимно съгласие в съответствие с техните вътрешни процедури.
 (5)
 Като се има предвид, че не бе постигнато съгласие в рамките на предвидения срок, Комисията следва да приеме решение в съответствие с процедурата, предвидена в член 15, параграф 2 от Регламент (ЕО) No 510/2006.
 (6)
 Възражението относно предполагаемото неспазване на член 2 от Регламент (ЕО) No 510/2006 се отнасяше до произхода на суровините, който нито е ограничен до обхвата на района, нито е посочен; до метода на производство, за който се твърди, че не е нито специфичен, нито традиционен; до предполагаемата липса на връзка между репутацията на продукта и района на производство; и до предполагаемата неправилна употреба на наименованието на регион като географско указание. Комисията обаче не установи явна грешка във връзка с нито един от тези елементи. Освен това Словения представи доказателства, че името „Štajersko prekmursko bučno olje“ се използва по смисъла на член 2, параграф 1, буква б) от Регламент (ЕО) No 510/2006.
 (7)
 Възражението показа, че търговска марка, включваща израза „Steirisches Kürbiskernöl“, е била регистрирана преди заявката за регистрация на израза „Štajersko prekmursko bučno olje“ като ЗГУ. Въпреки това не беше представено доказателство, че потребителите може да бъдат заблудени относно действителната идентичност на продукт, предлаган под името „Štajersko prekmursko bučno olje“. Следователно Комисията не може да заключи, че регистрирането на названието „Štajersko prekmursko bučno olje“ ще противоречи на член 3, параграф 4 от Регламент (ЕО) No 510/2006.
 (8)
 Тази търговска марка може да продължи да се използва въпреки регистрацията на израза „Štajersko prekmursko bučno olje“ като ЗГУ, освен ако възникнат основания за обявяването ѝ за недействителна или за отмяната ѝ по закона за търговските марки.
 (9)
 Освен това следва да се